Page:Monk and the miller's wife (2).pdf/7

 Then thrice he shook a willawand, Wi' kittle words thrice gae command; That done, wi' look baith learn'd and grave, Said, "Now ye'll get what ye wad have― Twa bottles o as nappy liquer As ever ream'd in horn or bicker; Behind the ark that hauds your meal; Ye'll find them standing corkit weel.' He said, and fast the miller flew, And frae their nest the bottles drew, Then first the scholar's health he toasted, Whase art had gart him feed on roasted His father's neist―and a' the rest O' his guid friends that wish'd him best, Which were ower langsome at the time, In a short tale to put in rhyme. Thus, while the miller and the youth Were blythely slock’ning o' their drowth, Bess, fretting, scarcely held frae greeting― The priest enclos'd, stood vex'd and sweating. "wow!" said Hab, "if ane might speer, Dear Master James, wha brought our cheer? Sic laits appear to use sae awfu', Wi' hardly think your learning lawſu'." "To bring your doubts to a conclusion, Says James, "ken I'm a Rosicrucian; Ane o' the set that never carries On traffic wi' black deils or fairies; There's mony a sprit that's no a deil, That constantly around us wheel. There was a sage call'd Albumazor, Whase wit was gleg as ony razor: Frae this great man we learn'd the skill To bring these gentry to our will And they appear when we've a mind, In ony shape o' human kind; Now, if you'll drap your foolish fear, I'll gar my Pacolet appear."